Document ID: 32003R1409

Komission asetus (EY) N:o 1409/2003,
annettu 7 päivänä elokuuta 2003,
tietyistä kirjanpitoon liittyvistä soveltamista koskevista säännöistä maatilojen tulojen selvittämiseksi annetusta asetuksesta (ETY) N:o 1915/83 poikkeamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon verkoston luomisesta Euroopan talousyhteisön maatilojen tuloja ja taloutta koskevien kirjanpitotietojen keruuta varten 15 päivänä kesäkuuta 1965 annetun neuvoston asetuksen N:o 79/65/ETY(1), sellaisena kuin se on viimeksi muutettuna asetuksella (EY) N:o 806/2003(2), ja erityisesti sen 6 artiklan 2 kohdan,
sekä katsoo seuraavaa:
(1) Komission asetuksen (ETY) N:o 1915/83(3) 3 artiklassa säädetään, että yhteyselimen on toimitettava kaikki maatilailmoitukset komissiolle viimeistään yhdeksän kuukauden kuluttua sen tilikauden päättymisestä, jota ne koskevat.
(2) Komission asetuksessa (EY) N:o 1251/2002(4) säädetään asetuksen (ETY) N:o 1915/83 3 artiklan ensimmäisestä ja toisesta kohdasta poiketen 22 kuukauden pituisesta maatilailmoitusten toimitusjaksosta tilikausien 2000 ja 2001 osalta.
(3) Tämä toimitusjakson pidentäminen oli perusteltua muun muassa maatilailmoituksen muotoon tehtyjen muutosten vuoksi.
(4) Jotta yhteyselimillä olisi enemmän aikaa mukautua uuteen maatilailmoitukseen, on aiheellista pidentää myös tilikauden 2002 osalta jaksoa, jonka kuluessa maatilailmoitukset on toimitettava komissiolle.
(5) Tässä asetuksessa säädetyt toimenpiteet ovat maatalouden kirjanpidon tietoverkkoa käsittelevän yhteisön komitean lausunnon mukaiset,
ON ANTANUT TÄMÄN ASETUKSEN:
1 artikla
Poiketen siitä, mitä asetuksen (ETY) N:o 1915/83 3 artiklan ensimmäisessä ja toisessa kohdassa säädetään, maatilailmoitusten toimitusjakson pituus on tilivuoden 2002 osalta 15 kuukautta.
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 7 päivänä elokuuta 2003.

Labels: 4
6